Emil Frátrik

Emil Frátrik (* 18. máj 1968, Bratislava, Slovensko) je slovenský hráč na bicích nástrojoch. Tento muzikant patrí medzi najvyhľadávanejších hráčov na českej a slovenskej hudobnej scéne.

 Hudobná kariéra 
Emil Frátrik pochádza z hudobníckej rodiny. Jeho otec, Emil Frátrik st., bol uznávaný klavirista a spevák, ktorý začínal v Tatra Revue. Sprevádzal  Františka Krištofa Veselého, účinkoval s vokálnou skupinou Bezinky, s Karolom Duchoňom, sprevádzal aj Hanu Hegerovú, či Janu Kocianovú. Skupina, v ktorej Emil Frátrik starší účinkoval mala neskôr názov Prognóza. Mama Emila Frátrika tiež spievala v Tatra Revue.

Emil Frátrik mladší, je absolventom šiestich ročníkov hry na klavír v ĽŠU. V rokoch 19821988 študoval na Bratislavskom štátnom konzervatóriu hru na klavíri a bicích nástrojoch.  

Od roku 1986 Emil Frátrik hráva profesionálne. Počas štúdia na konzevatóriu v roku 1986 začal hrať s Richardom Müllerom, Andrejom Šebanom a Svaťom Juříkom v skupine Banket.  Medzi rokmi 1986 – 1991 potom účinkoval aj v iných v rôznych hudobných zoskupeniach, ako sú VV Systém, Big Band Bratislavského Konzervatória, nahrával s Adrienou Bartošovou, s funkovou skupinou A'Conto, s Robom Grigorovom, či s Marikou Gombitovou.

Emil Frátrik bol trikrát nominovaný Hudobnou akadémiou na inštrumentalistu roka. Jeho meno sa nachádza na obaloch viac ako 70 hudobných albumov špičkových interpretov rôznych hudobných žánrov z Česka, či zo Slovenska. Okrem Banketu, Adrieny Bartošovej, VV Systému Vlada Valoviča,  Roba Grigorova, Mariky Gombitovej, bol v zoskupení Ash Band, nahrával s Bercom Baloghom, účinkoval s Petrom Lipom, s Dežom Ursinym, Mirom Žbirkom, so skupinou Tublatanka, Pavol Habera, Ivan Kral (USA), Janek Ledecký, PPF (Andrej Šeban), Demikát (Marián Greksa), Big H (Henry Tóth), Delmar Brown (USA), TEAM, Lucia Šoralová, Richard Müller, Marián Varga, Bára Basiková, Leona Machálková, Ilona Csáková, Felix Slováček Big Band, Michael Kocáb, Burma Jones (CZ), Eggnoise (CZ) a ďalší. 

V roku 1999 Emil Frátrik odišiel zo Slovenska a nejaký čas pracoval v Česku, neskôr v Nemecku, kde dostal ponuku od jednej agentúry, ktorá usporiadavala muzikálové turné. Nastúpil skôr ako radový hudobník, neskôr dostal na starosť celú hudobnú stránku vrátane najímania muzikantov. S turné prešiel celé Nemecko a trvalo to až do roku 2003, kedy Slovensko vstúpilo do Európskej únie a po zmene zákonov hudobníci zo Slovenska prestali byť pre nemecký manažment atraktívni. Nakoľko Emil Frátrik mal aktivity aj v Česku pôsobil napríklad v hudobnej skupine hrajúcej v programe Superstar, v programe Hvězdy v opeře, hral v kapele Paajky Paajk a iných. 

Emil Frátrik spolupracoval pri nahrávaní hudobných podkladov pre muzikály Rusalka, Hamlet, Galileo, Elixír života a filmovej hudby pre snímky Fontána pre Zuzanu 2, Vášnivý bozk, Muzika, Polčas rozpadu... 

V roku 2007 Emil Frátrik sprevádzal na vianočnom koncerte v Dome umenia v Košiciach ako člen Big Bandu Gustáva Broma českú speváčku Helenu Vondráčkovú.

 Diskografia 
Banket, Richard Muller
 1988 – Banket: Druhá doba?!
 1990 – Banket: Vpred?
 2005 – Banket: Gold
 1996 – PPF: PPF (v roku 2021 vyšla limitovaná edícia na vinylovej platni)
 2008 – Müller spieva Lasicu, Lasica spieva Müllera, Müller a Lasica spievajú Filipa
Miro Žbirka
 1990 – Miro Žbirka: K. O.
 1994 – Miro Žbirka: Samozrejmý svet
 2003 – Miro Žbirka: The best of 93 – 03
Dežo Ursiny
 1992 – Dežo Ursiny: Ten istý tanec
 1994 – Dežo Ursiny: Príbeh
 2000 – Dežo Ursiny: Posledný príbeh: Live
Ivan Kral
 1994 – Ivan Kral: Nostalgia
 2002 – Ivan Kral: Photoalbum
Pavol Habera, Team
 1993 – Fontána pre Zuzanu 2 (album)
 2000 – Team: 7edem
 2000 – Pavol Habera: Boli sme raz milovaní
 2000 – Pavol Habera: Habera 2 
 2003 – Team – Live in Praha 
 2006 – Pavol Habera: To sa stáva
Andrej Šeban
 1993 – Šeban, Stanke, Ivan Kral: Kiss the Sky 
 1994 – Andrej Šeban: Čo dom dal
 2006 – Andrej Šeban: To sa stáva
Peter Lipa
 1995 – Peter Lipa: Naspäť na stromy
 2013 – Peter Lipa: Návšteva po rokoch
Demikát, Marián Greksa
 1996 – Demikát: Amnestia v blázinci
 1995 – Demikát: Grejtst Hic
 2003 – Grexabat: Grexabat
Janek Ledecký
 1995 – Janek Ledecký: Některý věci jsou jenom jednou
 1997 – Janek Ledecký: Mít kliku
Voloď
 1996 – Voloď: Biele miesta tiel
 2000 – Voloď: Čas, keď si sám
Henry Tóth
 1996 – The Big H: Breath
 2000 – Henry Tóth: The Spirit of Memory
 2006 – Henry Tóth: Breath & Blue (2CD)
P.S.
 2000 – P.S.: Dobré ráno
 2003 – P.S.: Info
 2006 – P.S.: Bez zbytočných rečí
Eggnoise.
 2007 – Eggnoise Albumen
 2010 – Eggnoise Yolk
 2013 – Eggnoise 4
Ďalšie projekty
 1985 – Marika Gombitová: Kam idú ľudia?
 1991 – Robo Grigorov: Noconi 
 1992 – Tutu: Mr. Jazzman
 1993 – Isabelle: Odvrátená tvár
 1993 – Adriena Bartošová: Blue Afternoon
 1994 – Monika Absolonová: Dál jen při mně stůj
 1995 – La Rubia: Fiesta
 1995 – Berco Balogh: Farbami dýcha noc
 1996 – Rasťo Novotný: Prvá kvapka
 2002 – Lucia Šoralová: Zblízka
 2004 – Petra Janů: Jsem jaká jsem
 2005 – Leona Machálková: Voda divoká
 2006 – Bohouš Josef and Burma Jones: Všechno má svůj čas
 2006 – Michael Foret: Forte
 2008 – Chill Pill One Right Only (DVD)
 2010 – Finally Myspace
 2016 – Ramon Muzika
 2019 – In Time Krajina hudby
 2019 – Karpatskí Pastieri: Karpatskí Pastieri
 2021 – Ivan Dimitrov And So It Is

 Referencie 

Kategória:Osobnosti z Bratislavy
Kategória:Slovenskí rockoví bubeníci
Kategória:Slovenskí popoví bubeníci
Kategória:Slovenskí funkoví bubeníci
Kategória:Slovenskí džezoví bubeníci
Kategória:Slovenskí rockoví klaviristi
Kategória:Slovenskí popoví klaviristi
Kategória:Slovenskí džezoví klaviristi
Kategória:Slovenskí klaviristi